Downloaded from YTS.MX
ΜΟΥΜΠΑΪ
Official YIFY movies site: YTS.MX
Ανέκαθεν υπάρχει εγκληματικότητα στο Μουμπάι.
Είναι πανταχού παρούσα.
Τη δεκαετία του 1990,
ο υπόκοσμος έδινε μάχες για τον έλεγχο του Μουμπάι,
και ήταν πολύ βίαιες.
Ένα ζευγάρι ήρθε στο Τμήμα.
Είπαν "Χθες βράδυ μας έδεσαν μέσα στο σπίτι μας,
δύο γκάγκστερ μάς απείλησαν με όπλα, μας άδειασαν το σπίτι και έφυγαν".
Είχαμε πολλές καταγγελίες για αυτούς τους δύο γκάγκστερ στην αστυνομία,
από φόνο και βιασμό, μέχρι διαρρήξεις σπιτιών, τα πάντα.
ΠΡΟΚΑΤΑΡΚΤΙΚΗ ΑΝΑΦΟΡΑ
Ήταν επαγγελματίες δολοφόνοι.
Μια μέρα, στα ξαφνικά, δεχθήκαμε ένα τηλεφώνημα.
Οι τύποι έκαναν έξωση σε κάποιους…
δια της βίας.
Μόλις φτάσαμε εκεί,
ο ένας μάς πυροβόλησε.
Ο άλλος τράβηξε μια ματσέτα…
και επιτέθηκε σε έναν αστυνομικό.
Τους πυροβόλησα και τους δύο, από τρεις φορές.
Διαπιστώθηκε ο θάνατός τους.
Αυτή ήταν η πρώτη μου συμπλοκή.
Η αστυνομία πυροβόλησε τρεις γκάγκστερ στο κέντρο της Βομβάης.
Η αστυνομία της Βομβάης έχει σκοτώσει πάνω από 40 γκάγκστερ το τελευταίο δίμηνο.
Αστυνομικοί συμπλοκών, ήρωες και σωτήρες.
Ρ. ΑΝΓΚΡΕ - ΣΥΜΠΛΟΚΕΣ: 52
Οι εφημερίδες με έλεγαν "Το Πιο Γρήγορο Πιστόλι".
Ποιος κυνηγάει ποιον; Εσύ τον κυνηγάς;
Π. ΣΑΡΜΑ - ΠΡΩΗΝ ΑΣΤΥΝΟΜΙΚΟΣ ΣΥΜΠΛΟΚΕΣ: 104
-Όχι, κύριε! -Όρθιος!
Πρέπει να ξεβρομίσει ο τόπος.
Ειδικοί συμπλοκών, ήρωες που έγιναν ταινίες του Μπόλιγουντ.
Σας θεωρούν μεγαλύτερα ινδάλματα από τους ηθοποιούς που σας υποδύονται.
-Οι Επιθεωρητές Κάλαχαν… -Είναι εγκληματίες με στολή.
Ο αστυνομικός Πραντίπ Σαρμά κατηγορείται για απαγωγή και φόνο εν ψυχρώ.
Να πώς με ανταμείβουν για τους 112 που σκότωσα.
Η Μαφία του Μουμπάι: Αστυνομία Εναντίον Υποκόσμου
Δεν ήμουν από το Μουμπάι.
Τα πάντα μού φαίνονταν παράξενα.
Η ζωή στο Μουμπάι τρέχει.
Το πιο δύσκολο για έναν ξένο στο Μουμπάι
είναι ότι ιδρώνεις πολύ εδώ.
Έχει υγρασία
και, φυσικά, εγκληματικότητα.
Όταν κατατάχθηκα στην αστυνομία,
ο πατέρας μου δυσαρεστήθηκε.
Έλεγε "Θα έπρεπε να γίνεις καθηγητής ή επιστήμονας".
Π. ΣΑΡΜΑ ΠΡΩΗΝ ΑΣΤΥΝΟΜΙΚΟΣ
Αλλά τότε,
δεν θα ζούσα τόσο περιπετειώδη ζωή.
Δεν ήξερα κανέναν στο Μουμπάι.
Δεν είχα συγγενείς ή φίλους στο Μουμπάι.
Γι' αυτό έμενα στο Τμήμα όλο το 24ωρο.
Ζούσα στους κοιτώνες εργένηδων.
Η ζωή ενός αστυνομικού όπως εγώ έχει πάρα πολλή βία.
Είναι επώδυνη δουλειά.
Αλλά αν την έχεις αποδεχθεί, πρέπει να την κάνεις.
ΚΙΝΗΜΑΤΟΓΡΑΦΟΣ EDWARD
ΜΙΝΤΙ ΤΕΤΖΠΑΛ ΣΥΓΓΡΑΦΕΑΣ ΚΑΙ ΔΗΜΟΣΙΟΓΡΑΦΟΣ
Οι ταινίες που γυρίζονται στη Βομβάη ανέκαθεν είχαν γκάγκστερ και κακούς,
επειδή είμαστε η πρωτεύουσα του οργανωμένου εγκλήματος της χώρας.
Για τους εγκληματίες, η πόλη είναι ιδανικό μέρος.
Κανείς δεν ρωτάει.
Κανείς δεν θέλει να ξέρει από πού είσαι
και πού τραβάς.
Στην πόλη δεν είσαι δακτυλοδεικτούμενος.
Το οργανωμένο έγκλημα φούντωσε τις δεκαετίες του '80 και ιδίως του '90.
Τότε άλλαξαν οι κανόνες,
και σκοτώνονταν αθώοι στη μέση του δρόμου.
Είναι υπόθεση οργανωμένου εγκλήματος. Σοβαρό περιστατικό.
ΘΑΛΑΜΟΣ ΨΥΞΗΣ ΝΕΚΡΟΤΟΜΕΙΟΥ
Πυροβολήθηκε. Το έμαθα από τον γιο του.
Η κυβέρνηση δέχεται επικρίσεις
ότι αφήνει ανεξέλεγκτη τη δράση του υποκόσμου.
Οι γκάγκστερ έκαναν ό,τι ήθελαν.
Δεν τους άγγιζε κανείς.
Επικρατούσε φόβος.
Κανονικός τρόμος.
Είχαν γίνει πιο δυνατοί και ισχυροί από τους αστυνομικούς.
Η ΑΣΤΥΝΟΜΙΑ ΑΔΥΝΑΤΕΙ ΝΑ ΠΑΤΑΞΕΙ ΤΟΥΣ ΓΚΑΓΚΣΤΕΡ
ΑΣΤΥΝΟΜΙΚΟ ΤΜΗΜΑ
Υπήρχαν πολλοί εγκληματίες.
Ρ. ΑΝΓΚΡΕ ΠΡΩΗΝ ΑΣΤΥΝΟΜΙΚΟΣ
Φόνοι μέρα μεσημέρι.
Κανείς δεν ήταν ασφαλής.
Δεν γινόταν τίποτα, ήμασταν ανίσχυροι.
Και για φόνο να στέλναμε κάποιους στη φυλακή,
έβγαιναν με εγγύηση σε τρεις μήνες.
Δεν μου άρεσε, αλλά τι μπορούσα να κάνω;
Το να πυροβολήσει κάποιον ένας αστυνομικός με το υπηρεσιακό του όπλο
ήταν εντελώς αδιανόητο.
Ο υπόκοσμος ήταν εκτός ελέγχου.
Α. Α. ΧΑΝ ΠΡΩΗΝ ΑΣΤΥΝΟΜΙΚΟΣ ΔΙΕΥΘΥΝΤΗΣ
Οι αστυνομικοί έτρεχαν σαν ακέφαλα κοτόπουλα.
Κι έτσι, το πήρα απόφαση να τους κανονίσω.
Όταν άρχισα να μελετάω τις δραστηριότητες των συμμοριών,
πρώτος στόχος μου ήταν ο Νταούντ Ιμπραΐμ.
Ήταν σημαντικός νονός.
Ο Νταούντ είχε τη συμμορία D-Company.
Γνωρίζαμε ελάχιστα για τη δράση του Νταούντ.
Έτσι, ξαμολήσαμε πληροφοριοδότες.
Ένας από αυτούς μάς τηλεφώνησε
και είπε ότι δύο γκάγκστερ του Νταούντ κρατούσαν όμηρο έναν επιχειρηματία
και ήταν οπλισμένοι.
Πήγαμε, τους πιάσαμε και έπειτα αρχίσαμε να τους ανακρίνουμε.
Στην ανάκριση, μας αποκάλυψαν τεράστιο όγκο πληροφοριών
για τη δράση της συμμορίας του Νταούντ.
Η οργάνωσή τους είχε τεράστιες διαστάσεις.
Η D-Company ήταν σαν μεγάλη πολυεθνική.
Θα έλεγα ότι, ανά πάσα στιγμή,
η D-Company μισθοδοτούσε πάνω από 25.000 άτομα.
Είναι ολόκληρη βιομηχανία.
Είναι χωμένοι παντού και στα πάντα, στο λαθρεμπόριο χρυσού…
ΣΙΑΜ ΚΙΣΟΡΕ ΠΡΩΗΝ ΜΕΛΟΣ D-COMPANY
ασημιού, ηλεκτρονικών, ναρκωτικών, ποτού, στον παράνομο τζόγο.
Ο Νταούντ ήταν πανίσχυρος.
Ζούσε σαν βασιλιάς, και ήθελα να πιάσω την καλή στη Βομβάη.
Γι' αυτό μπήκα στο συνδικάτο.
Ο Νταούντ έλεγε ότι ήταν επιχειρηματίας.
Αλλά έγινε το νούμερο ένα εξοντώνοντας όλους τους αντιπάλους του.
ΕΚΤΕΛΕΣΗ ΑΝΤΙΠΑΛΩΝ ΤΟΥ ΝΤΑΟΥΝΤ ΑΝΩΝΥΜΟΥ ΡΕΠΟΡΤΕΡ
Διέταζε δολοφονίες.
Ήθελε να γίνονται με 10-20 σφαίρες στο ψαχνό εκεί,
για να τον τρέμουν.
Με τον τρόμο, έγινε μεγάλος και τρανός.
Με την ισχύ των όπλων, θα έλεγα.
Ειδικότητά τους, η εκβίαση.
Κάθε βδομάδα, η D-Company πουλούσε προστασία στους τοπικούς μαγαζάτορες.
Όλοι έπρεπε να πληρώνουν για προστασία
για να κάνουν τη δουλειά τους και να μην τους σπάνε τα μαγαζιά.
Όποιοι έβγαζαν λεφτά,
γιατροί, ηθοποιοί ή εργολάβοι,
έπρεπε να τους τα σκάνε για να παραμείνουν ζωντανοί.
Ήταν η μαφία, έπρεπε να τους πληρώνεις.
Αν όχι, σε μια βδομάδα, σε καθάριζαν, πέθαινες.
Η ΜΑΦΙΑ ΚΥΒΕΡΝΑ
Ο Νταούντ και οι δικοί του ήταν ανελέητοι.
Εξαιρετικά επικίνδυνοι.
Η διακίνηση ναρκωτικών γινόταν από αυτούς.
Λαθρεμπόριο χρυσού και πορνεία…
ΚΟΜΠΙΝΑ ΠΑΡΑΝΟΜΗΣ ΟΙΚΟΔΟΜΗΣΗΣ
οργανωμένες απάτες, αθλητική διαφθορά, μέχρι και το Μπόλιγουντ.
Τη δεκαετία του '90, υπολογίζεται ότι πέντε δις του υποκόσμου
πήγαιναν στην παραγωγή ταινιών.
Η ΜΑΦΙΑ ΥΠΑΓΟΡΕΥΕΙ ΟΡΟΥΣ ΣΤΟ ΣΙΝΕΜΑ
Είναι παλαβό και αληθινό.
Η ΒΟΜΒΑΗ ΣΤΟ ΧΕΙΛΟΣ ΤΗΣ ΚΑΤΑΣΤΡΟΦΗΣ
Η D-Company όχι μόνο ήταν χωμένη παντού,
της ανήκαν τα πάντα.
ΝΤΟΝΓΚΡΙ ΓΕΙΤΟΝΙΑ ΝΤΑΟΥΝΤ
ΦΕΡΟΖ ΣΑΓΙΕΝΤ ΠΡΩΗΝ ΓΕΙΤΟΝΑΣ ΝΤΑΟΥΝΤ
Λέγονται πολλά για τον Νταούντ.
Τον ξέρω από το 1974, όταν έκανε την πρώτη του ληστεία.
Τον έβλεπα καθημερινά.
Ήμουν στενός φίλος με τον μικρό του αδελφό, τον Ανές.
Ήταν παιδιά πολύ φτωχής οικογένειας.
Αγωνίζονταν για να ζήσουν.
Στην αρχή, δεν είχαν αμάξια, πήγαιναν με ταξί.
NATIONAL ΕΣΤΙΑΤΟΡΙΟ ΚΑΙ ΜΠΑΡ
Έμαθε για έναν αντίπαλό του στο National Bar.
Είχε πάει να πιει μια μπίρα.
Του έκοψαν τα δάκτυλα και τους τένοντες.
Στην περιοχή, ο Νταούντ λεγόταν "Ο Τρόμος".
Ήταν γνωστός ως "Ο Τρόμος".
Αν κάποιος δολοφονηθεί στη Βομβάη, κοιτάζουν το πτώμα και φεύγουν.
Αν πλησιάσουν, θα βρεθούν μπλεγμένοι.
Οι γκάγκστερ του Νταούντ τρομοκρατούσαν τον κόσμο.
Δεν τον κατήγγειλαν στην αστυνομία και συνέχιζε να δρα ανεξέλεγκτα.
Αποφάσισα να τσακώσω αυτούς τους τύπους,
βρέξει, χιονίσει.
Εκείνη την εποχή, διοικούσα γύρω στα 32 Τμήματα.
Επέλεγα αστυνομικούς βάσει της φήμης τους.
Ήθελα άτομα με καλή φυσική κατάσταση,
με αρκετά κότσια ώστε να τους πολεμήσουν με τα ίδια όπλα.
Αν πυροβολήσεις εγκληματία,
μπορεί να αντιμετωπίσεις απαγγελία κατηγοριών.
Μπορεί να αντιμετωπίσεις αντεκδίκηση από τους γκάγκστερ.
Κανείς δεν ήθελε να το ρισκάρει.
Αλλά ένιωθα ότι αν κυνηγούσα τη συμμορία του Νταούντ,
θα αποδείκνυα ότι η αστυνομία είναι ικανή να αντιδράσει
και θα ενέπνεα φόβο στον υπόκοσμο.
Ένας γκάγκστερ που έψαχνα ήταν ο Ντιλίπ Μπούα.
Ήταν μακράν ο πιο ατρόμητος συμμορίτης του Νταούντ.
ΝΤΙΛΙΠ ΜΠΟΥΑ
Νωρίτερα στο Μουμπάι,
ο Ντιλίπ Μπούα πυροβόλησε και σκότωσε έναν αστυνομικό.
Και κυριολεκτικά κλότσησε το πτώμα του στην άκρη.
Αρχίσαμε να τον ψάχνουμε.
Ήρθε ένας πληροφοριοδότης και ήταν πολύ επιφυλακτικός.
Θα μιλούσε μόνο σε εμένα.
Υπήρχε το Sea Rock Hotel εκείνη την εποχή.
Παρκάραμε, ήρθε αθόρυβα και κάθισε στο πίσω κάθισμα.
Με πληροφόρησε ότι ο Μπούα συμμάχησε με τον Μάγια Ντόλας,
έναν γκάγκστερ που είχε αποδράσει από τα κρατητήρια…
ΜΑΓΙΑ ΝΤΟΛΑΣ
και είχαν αρχίσει εκβιασμούς σε τεράστια κλίμακα.
Οι Μάγια Ντόλας και Ντιλίπ Μπούα, διαβόητοι γκάγκστερ,
έχουν διαπράξει συνολικά πάνω από 40-45 δολοφονίες.
Ο πληροφοριοδότης μου είπε "Ξέρω πού είναι".
ΛΟΧΑΝΤΓΟΥΑΛΑ ΝΟΕΜΒΡΙΟΣ 1991
"Αυτήν τη στιγμή, τρώνε και πίνουν στη Λοχαντγουάλα,
και είναι οπλισμένοι".
"Ελάτε γρήγορα, μόλις φάνε, θα φύγουν".
Ζήτησα 200 αστυνομικούς για να αποκλείσουν την περιοχή.
Λάβαμε πληροφορία
ότι οι εκτελεστές του Νταούντ Ιμπραΐμ,
οι Ντιλίπ Μπούα, Μάγια Ντόλας και αρκετά τσιράκια τους,
έχουν όλοι Καλάσνικοφ.
Και κρύβονται στο διαμέρισμα κάποιου Ρατζβανί στο εν λόγω κτήριο.
Στις 16 Νοεμβρίου, ο Χαν και οι άντρες του
πραγματοποίησαν τη μεγαλύτερη επιχείρηση στη Βομβάη.
Το Newstrack ήταν εκεί
και κάλυψε την όλη επιχείρηση σφαίρα-σφαίρα.
Αποκλειστική προσωπική μαρτυρία του Μίντι Τέτζπαλ
για το μακελειό του Σαββάτου.
Λοχαντγουάλα, Βομβάη. Μίντι Τέτζπαλ για το Newstrack.
Δούλευα στο Newstrack.
Κάλυπτα θέματα πολιτικής και τρομοκρατίας.
Έτσι, όλα μου τα ρεπορτάζ ήταν πιστολίδι, αίματα και τα συναφή.
Είχα έρθει στη Βομβάη για πολιτιστικό ρεπορτάζ.
Μια παρουσίαση της Πούτζα Μπέντι.
Και γύρω στο μεσημεράκι, παρατήρησα ένταση στην ατμόσφαιρα.
Έχεις αυτήν την αίσθηση ότι κάτι συμβαίνει,
και παράλληλα ακούγονταν πάρα πολλές σειρήνες.
Λέω "Τι διάολο;"
Και μετά άκουσα στο τηλέφωνο
τη ριπή ενός καλάσνικοφ, κάτι που σίγουρα αναγνώριζα.
Από το Παντζάμπ, είχα ρίξει με αυτό στον στρατό.
Το αποφάσισα επιτόπου
και είπα στην Πούτζα "Πάω να δω τι παίζει".
Όχι και καλάσνικοφ στη Βομβάη. Πιστόλια, εντάξει.
Αλλά εγώ άκουγα ριπές καλάσνικοφ.
Είπα "Κάτι συμβαίνει".
Ένας ταξιτζής δέχθηκε με 500 ρουπίες να με πάει στη Λοχαντγουάλα.
Του έλεγα "Έλα, πάμε!"
Τσιρίζω επειδή ξέρω ότι κάτι συμβαίνει.
Στρίβουμε και φτάνουμε στην πολυκατοικία.
16 ΝΟΕΜΒΡΙΟΥ ΛΟΧΑΝΤΓΟΥΑΛΑ, ΒΟΜΒΑΗ
Μόλις φτάσαμε, οι μπάτσοι ήρθαν και μας είπαν
"Όχι δημοσιογράφοι. Επικίνδυνο".
Καλύψτε εκείνη τη μεριά. Μη στέκεστε έτσι. Σηκώστε τα τουφέκια.
Ίσως ρίξουν χειροβομβίδες. Θα μπούμε σε μπελάδες.
Σε μια τέτοια επιχείρηση,
με τόσον κόσμο γύρω,
το χειρότερο δυνατό είναι να σκοτωθεί κάποιος αθώος.
Οι γκάγκστερ έριχναν στα τυφλά με καλάσνικοφ, κι όποιον πάρει ο χάρος.
Κάντε στην άκρη.
Πάτε στην άκρη, κινδυνεύει η ζωή σας.
Οι αστυνομικοί δεν μας άφηναν.
Να φύγουν από εδώ.
Έτσι, πήγα γύρω γύρω, ολόκληρο κύκλο, και βρέθηκα εδώ, ακριβώς πίσω τους.
Ξαφνικά, είμαι από κάτω και τραβάω.
Είμαστε στη μέση ανταλλαγής πυρών.
Γρήγορα! Φέρτε το όχημα!
Έναν άντρας του Χαν είπε "Κακώς ήρθες εδώ.
Μην κουνηθείς από εδώ, θα φας καμία".
Έτσι απλά.
Ο Μάγια Ντόλας ήταν πολύ μάγκας, πολύ τσαμπουκάς.
Μάλιστα, πουλούσε μούρη στους αστυνομικούς "Ελάτε πιάστε μας.
Σε μια ωρίτσα, θα βγούμε με εγγύηση".
Έτσι, είπα "Πολύ καλά. Τέρμα τα αστεία. Θα τους φάμε".
Τους περικυκλώσαμε από παντού.
Στη Λοχαντγουάλα, μια περιοχή πολυκατοικιών με κόσμο.
Γκάγκστερ με καλάσνικοφ σε πιστολίδι με μπάτσους μεσημεριάτικα.
Παρανοϊκό.
Πόσοι είναι μέσα; Δύο, τρεις, τέσσερις, πέντε…
Κανείς δεν ήξερε. Κι οι μπάτσοι μάντευαν.
Τελικά, στις 5:15 το απόγευμα, υπήρξε μια τελευταία ανταλλαγή πυρών.
Πλησιάζοντας στο κτήριο,
είδαμε ένα πτώμα πεσμένο στο έδαφος.
Στην τετράωρη επιχείρηση 500 και βάλε αστυνομικών,
ρίχθηκαν 1.400 σφαίρες.
Σκοτώθηκαν επτά γκάγκστερ, οι Μάγια Ντόλας, Ντιλίπ Μπούα και άλλοι πέντε.
Σε κανέναν δεν αρέσει να σκοτώνει άλλον άνθρωπο.
Είναι ενάντια στις αρχές με τις οποίες μεγαλώσαμε.
Ο σεβασμός της ανθρώπινης ζωής. Όμως,
τα άτομα που σκότωσα
δεν σκότωναν μόνο αθώους,
αλλά και αστυνομικούς.
Ήμουν επικεφαλής της ομάδας που μπήκε από την πόρτα.
Οπλοφορούσα.
ΕΠΙΘΕΩΡΗΤΗΣ ΚΑΒΙ
Το είχα ήδη οπλίσει.
Είπα "Ακίνητοι, παραδοθείτε".
Πριν προλάβω να αποτελειώσω, ο Ντιλίπ Μπούα
αμέσως σηκώθηκε και με πυροβόλησε.
Αν βρεθώ αντιμέτωπος με εγκληματία ο οποίος οπλοφορεί
και δεν αφήνει κάτω το όπλο του, θα τον πυροβολήσω.
Είναι υποχρέωση του αστυνομικού, αν θέλει να ζήσει ο ίδιος.
Είμαι στη Λoχαντγουάλα, στο σημείο ακριβώς όπου έγινε η ανταλλαγή πυρών.
Το γεγονός έλαβε τεράστια δημοσιότητα.
Ο επικεφαλής Α. Α. Χαν.
Πρώτη φορά κάτι τέτοιο έβγαινε στην τηλεόραση.
Αυτή η ανταλλαγή πυροβολισμών έδειξε στον κόσμο, στους πολίτες,
ότι η αστυνομία αντεπιτίθετο.
Σίγουρα ενίσχυσε τη δημόσια εικόνα τους.
Σε όλους αρέσει να βλέπουν γκάγκστερ να πεθαίνουν.
ΕΠΤΑ ΓΚΑΓΚΣΤΕΡ ΝΕΚΡΟΙ ΑΠΟ ΠΥΡΑ ΤΗΣ ΑΣΤΥΝΟΜΙΑΣ
Τέτοια περιστατικά έγιναν γνωστά ως "συμπλοκές".
ΣΥΜΠΛΟΚΗ
Με τη Λoχαντγουάλα, η αστυνομία έστειλε θετικό μήνυμα στους πολίτες.
Ότι είχαν κάνει καλή δουλειά. Αυτό που έπρεπε.
Έτσι πρέπει να σκοτώνεις εγκληματίες.
Ένιωθα καλά.
Η εικόνα της αστυνομίας βελτιώθηκε.
Ήμουν αποφασισμένος να κάνω κάτι,
να βγω έξω και να κάνω το καλό, να αποδώσω δικαιοσύνη.
Κυνηγήσαμε απηνώς όλους τους γκάγκστερ.
Πρέπει να πυροβολείς,
είναι ηθικό καθήκον του αστυνομικού.
Την πρώτη φορά που έπιασα περίστροφο, οι παλάμες μου έσταζαν ιδρώτα.
Αλλά ήμουν κατενθουσιασμένος.
Μετατέθηκα στη Δίωξη Εγκλήματος το '92.
Στη Δίωξη Εγκλήματος άρχισε πραγματικά το ταξίδι μου.
Είχα πληροφοριοδότες σε κάθε φτωχογειτονιά του Μουμπάι.
Μόλις δουν πιστολίδι, με παίρνουν αμέσως.
"Κύριε, πέφτει πιστολίδι".
Αυτό το λέμε "άμεση πληροφόρηση".
Σκοπός μας είναι η σύλληψή τους.
Αλλά όταν κάποιος πάει να σε σκοτώσει,
δεν τον υποδέχεσαι με ανθοδέσμες, σωστά;
Η κυβέρνηση μας έχει δώσει ένα όπλο.
Όχι για να το φοράμε στη μέση. Για να αμυνόμαστε στην ανάγκη.
ΠΕΡΙΣΣΟΤΕΡΟΙ ΓΚΑΓΚΣΤΕΡ ΝΕΚΡΟΙ ΣΕ "ΣΥΜΠΛΟΚΕΣ"
Συμμετείχα σε πολλές τέτοιες επιχειρήσεις.
ΧΟΥΣΕΪΝ ΖΑΪΝΤΙ ΠΡΩΗΝ ΑΣΤΥΝΟΜΙΚΟΣ ΡΕΠΟΡΤΕΡ
Ήμουν ανερχόμενος αστυνομικός ρεπόρτερ τότε.
Εγώ και οι υπόλοιποι ρεπόρτερ φίλοι μου
υποστηρίζαμε τους αστυνομικούς που προχωρούσαν σε συμπλοκές.
ΑΨΗΦΟΥΝ ΤΟΝ ΘΑΝΑΤΟ ΣΤΟ ΟΝΟΜΑ ΤΟΥ ΚΑΘΗΚΟΝΤΟΣ
Ένιωθα ότι οι γκάγκστερ δεν φοβούνταν τον νόμο.
Η μόνη γλώσσα που καταλάβαιναν ήταν αυτή των όπλων.
Όταν πήγα να συναντήσω τον Πραντίπ Σαρμά, ήταν πολύ επιφυλακτικός.
Δεν ήθελε να μου μιλήσει.
Του εξήγησα ότι δεν επιδιώκω κάτι.
Δεν θα έκανα κάτι εναντίον του.
Θέλω μόνο το πρωτοσέλιδο της εφημερίδας μου.
Τότε άρχισε να μου μιλάει.
Ο Πραντίπ Σαρμά είχε γίνει αναίσθητος.
Για αυτόν, τα πάντα γίνονταν άψογα.
Η πρώτη φορά ήταν αλλιώτικη εμπειρία.
Η πρώτη συμπλοκή του Πραντίπ Σαρμά
ήταν όταν πυροβόλησε λόγω ανάγκης,
επειδή δυο άτομα βασάνιζαν μια γυναίκα και την πετούσαν έξω από το σπίτι της.
Δεν ήταν απόλυτα σίγουρος αν έκανε καλά ή κακά.
Στην πρώτη μου συμπλοκή,
κινήθηκα βιαστικά.
Έπρεπε να είχα πάει πιο οργανωμένος.
Να είχα πάει με περισσότερους.
Άνοιξα πυρ για να σωθώ.
Όταν ήρθαν οι συγγενείς τους, ένιωσα πολλή θλίψη.
Έλεγα "Τι έκανα;"
Αλλά αντιμετωπίζοντάς το ως ατύχημα, κατάφερα να το ξεπεράσω.
Είμαι από οικογένεια βραχμάνων.
Από πολύ μετριοπαθή οικογένεια.
Μας δίδαξαν ότι μόνο ο Θεός έχει δικαίωμα στη ζωή κάποιου,
το ίδιο και στον θάνατό του.
Οι άνθρωποι δεν έχουν κανένα δικαίωμα.
Με αυτές τις αξίες μεγάλωσα.
Κανένας αστυνομικός δεν χαίρεται να σκοτώνει εγκληματία.
Επέλεξες τη δουλειά. Κάνεις το καθήκον σου.
ΠΟΥΤΖΑ ΤΣΑΝΓΚΟΪΒΑΛΑ ΑΣΤΥΝΟΜΙΚΗ ΡΕΠΟΡΤΕΡ
Αμφιταλαντεύομαι πολύ όποτε συναντώ γκάγκστερ.
Πολλοί είναι αμετανόητοι. Θεωρούν τον φόνο σπορ.
Αλλά πολλοί άλλοι μεθούν όποτε πρέπει να σκοτώσουν,
επειδή δεν αντέχουν τη μυρωδιά και τη θέα του αίματος.
Και, τελικά, έχουν τύψεις. Το μετανοιώνουν.
Αλλά ο υπόκοσμος έχει πολύ καλά μελετημένο τρόπο
να στρατολογεί νέα μέλη.
Κάτι σαν πλύση εγκεφάλου.
Έχουν κυνηγούς ταλέντων σε κάθε γωνιά.
Στοχεύουν αγόρια από φτωχές οικογένειες
με όνειρα για μεγάλη ζωή.
Άτομα που παράτησαν λύκειο ή σπουδές.
Άτομα με χαμηλή αυτοπεποίθηση.
Ο κυνηγός ταλέντων θα δώσει μια μικρή δουλειά στον υποψήφιο νεοσύλλεκτο.
Θα τον κολακέψει, για να του τονίσει την αυτοπεποίθηση.
Να νιώσει ότι τον εκτιμούν.
Λέγονται μεταξύ τους "μπχάι",
δηλαδή "αδέρφια".
Δημιουργεί αίσθηση συντροφικότητας, ότι κάπου ανήκουν.
Πράγμα που επίσης λείπει από τις ζωές αυτών των ανθρώπων.
Γίνεται πανέξυπνα η στρατολόγηση.
Δεν λέγεται τυχαία "οργανωμένο έγκλημα".
Όλοι έχουν σκεφτεί να γίνουν μέλη.
Όλοι, μα όλοι.
Αλλά ο χαρακτηρισμός "γκάγκστερ"
μας ήταν παντελώς ακατανόητος.
Όλο προσπαθούσαν να τα βγάλουν πέρα.
Όταν η αστυνομία άρχισε να σκοτώνει
υποστηρικτές του Νταούντ, τα όρια δικαιοσύνης-αδικίας
έγιναν θολά.
Μετά από αυτό, έλεγαν ότι θα υπάρξει αντίδραση.
Δεν ήταν άτομο που θα το άφηνε να περάσει έτσι.
Έφυγε, πήγε στο Ντουμπάι.
ΝΤΟΥΜΠΑΪ
Πολύ καλύτερα να κάνει από εκεί μπίζνες.
Βασική του δουλειά, ο χρυσός.
Τον αγόραζε με τους τόνους.
Είχε πολύ καλό δίκτυο λαθραίας εξαγωγής χρυσού από το Ντουμπάι στην Ινδία.
Του απέφερε περιθώρια κέρδους 25%.
Από καιρού εις καιρόν, τον έβλεπα.
Κάθε συνάντηση μαζί του ήταν μεγάλη υπόθεση.
Δεν είχε πρόσβαση σε αυτόν ο οποιοσδήποτε τυχαίος.
Δεν τον ένοιαζαν οι αστυνομικοί συμπλοκών αρχικά,
επειδή ήταν ασφαλής.
Οι πιο πιστοί του υπαρχηγοί ήταν ασφαλείς.
Ήταν μόνο οι απλοί στρατιώτες που σκοτώνονταν.
Τους πλήρωνε μηνιάτικο.
Και αν σκοτώνονταν, μάλλον έκανε οικονομία.
Αλλά μετά τις ταραχές του '92 και την αντίδραση της αστυνομίας,
η στάση του άλλαξε.
ΔΕΚΕΜΒΡΙΟΣ 1992
Η βία σαρώνει την Ινδία όλη μέρα σήμερα.
Λιθοβολισμοί, πυρπολήσεις λεωφορείων και επιθέσεις σε Τμήματα σε όλη τη χώρα.
Κάλυψα τις ταραχές.
Ήταν άγριες. Ήταν τρομακτικές.
Και έβλεπες για τι ήταν ικανή η ανθρωπότητα.
Εμείς οι άνθρωποι κουβαλάμε κακία και δηλητήριο,
είναι απίστευτο.
Ορισμένες φορές, αυτό το δηλητήριο ξεχύνεται μαζικά.
Ξεκίνησε από την πόλη Αγιόντια στο Ουτάρ Πραντές,
όπου ισοπεδώθηκε ένα μουσουλμανικό τζαμί.
Έπειτα, ξέσπασαν παντού συγκρούσεις ινδουιστών και μουσουλμάνων.
Ήταν βίαιες. Πολύ αιματηρές και βίαιες.
Ήταν γείτονες εναντίον γειτόνων.
Υποπτευόσουν τους πάντες.
Είναι αξιόπιστη η αστυνομία;
Στις ταραχές του '92-'93, επικρατούσε απόλυτο χάος.
Η Βομβάη επλήγη χειρότερα.
Σκοτώθηκαν γύρω στα 900 άτομα.
Για πολλούς θανάτους κατηγορήθηκε η αστυνομία.
Χρησιμοποιήθηκαν επιθετικές τακτικές,
χρήση πυρών κατά απλών διαδηλωτών.
Τέτοιες ενέργειες της αστυνομίας,
και να ξέρετε, το έκαναν ελάχιστοι,
διεύρυνε εκ νέου το χάσμα μεταξύ αστυνομίας και κοινωνίας.
Η κοινωνία αντιμετώπιζε με καχυποψία την αστυνομία.
Αρκεί να είσαι έξω στον δρόμο και θα σε πυροβολήσουν.
Φεύγουμε να σωθούμε από την αστυνομία.
Ο λόγος που φοβόμαστε είναι η αστυνομία.
Η αστυνομία ίσως υπήρξε αυστηρή.
Όμως, αν δεν λαμβάνονταν μέτρα, οι ταραχές θα εξαπλώνονταν.
Συλλάβαμε πολύ κόσμο,
φυλακίσαμε πολύ κόσμο.
Επιβλήθηκε απαγόρευση κυκλοφορίας σε πολλά μέρη.
Ο κόσμος έτρεμε την αστυνομία.
Έβλεπαν αστυνομικό και έτρεχαν.
Στην αρχή, ο υπόκοσμος παρέμεινε αμέτοχος.
Αλλά ο Νταούντ ήταν μουσουλμάνος.
Και ο κόσμος έλεγε
"Εσύ μένεις στο Ντουμπάι".
Του τηλεφωνούσαν διάφοροι και του έλεγαν
"Τους γνωστούς σου, τους φίλους σου,
τους λιανίζουν εδώ πέρα και εσύ δεν κάνεις τίποτα;
Πρέπει να πάρεις εκδίκηση.
Γιατί δεν αντεπιτίθεσαι;"
Πιστεύω ότι η D-Company έδωσε όπλα σε μερικούς ταραξίες.
Αποτέλεσμα, κατέλαβαν την πόλη με έφοδο.
ΟΙ ΤΑΡΑΧΕΣ ΕΞΑΠΛΩΝΟΝΤΑΙ
Οι ταραχές έγιναν ανεξέλεγκτες.
Συνέχισαν να εξαπλώνονται.
Ο μέσος πολίτης δεν κερδίζει από τις ταραχές.
Αντεθνικά στοιχεία, τέτοια άτομα προκαλούν τις ταραχές.
Πιστεύετε ότι η D-Company και οι γκάγκστερ έπαιξαν ρόλο στις ταραχές;
Εκατό τοις εκατό. Ο Νταούντ τις φούντωσε.
Ήθελε να προκαλέσει χάος.
ΦΟΝΙΚΑ ΠΛΗΘΗ ΚΑΝΟΥΝ ΚΟΥΜΑΝΤΟ ΣΤΗ ΒΟΜΒΑΗ
45 ΑΚΟΜΑ ΝΕΚΡΟΙ ΚΑΘΩΣ Η ΒΙΑ ΣΑΡΩΝΕΙ ΤΗ ΒΟΜΒΑΗ
Στις εθνοτικές ταραχές,
ανακαλύψαμε ορισμένους εγκληματίες του Νταούντ να μεταφέρουν όπλα.
Όμως, ο Νταούντ ήταν μια Λερναία Ύδρα.
Κόβεις το ένα κεφάλι και παραμένουν τα υπόλοιπα.
Απαιτούνταν ευρύτερης κλίμακας καταστολή.
ΒΟΜΒΑΗ
ΔΥΟ ΕΒΔΟΜΑΔΕΣ ΜΕΤΑ ΤΙΣ ΤΑΡΑΧΕΣ
Στο Αντέρι, υπάρχει διεθνές αεροδρόμιο.
Στις εκεί παράνομες δραστηριότητες έκανε κουμάντο ο Σρικάντ Ντεσάι.
ΣΡΙΚΑΝΤ ΝΤΕΣΑΪ
Τον λέγαμε Σρικάντ Μάμα.
Ήταν από τους κορυφαίους στη συμμορία.
Δεν ήταν από αυτούς που σκότωναν κόσμο.
Ο Σρικάντ ήλεγχε το λαθρεμπόριο στο αεροδρόμιο.
Τα φορτία, βασικά.
Και έβγαζαν χοντρά λεφτά από αυτό.
Ο Σρικάντ Μάμα
ήταν πανίσχυρος και παντοδύναμος.
Ήταν μεγάλο όνομα στο Μουμπάι τη δεκαετία του '90.
Ένας από τους προύχοντες.
Ήμουν με τον φίλο μου Βίτζαϊ Σάλασκαρ.
Ήμασταν στο Τμήμα.
Μας πήρε ένας πληροφοριοδότης.
"Ο Σρικάντ πάει στο τάδε μέρος".
Η ομάδα μου κι εγώ σπεύσαμε για να τον συλλάβουμε.
Μόλις κατάλαβε ότι η αστυνομία τον είχε στριμώξει,
άνοιξε πυρ εναντίον μας.
Τον εξουδετερώσαμε και οι δυο μας.
Μόλις μαθεύτηκε ο θάνατός του, έπεσε νεκρική σιωπή.
Κανείς δεν φανταζόταν ότι μπορεί να σκοτωνόταν.
Μετά τον θάνατο του Σρικάντ,
το αεροπορικό λαθρεμπόριο της D-Company κατέρρευσε.
Ο Νταούντ επηρεάστηκε και ήταν έξω φρενών
για αυτό και τους νεκρούς μουσουλμάνους στις ταραχές.
Θέλησε να στείλει ένα μήνυμα,
αλλά η κλίμακα και οι διαστάσεις του
τον εκτόξευσαν σε τελείως άλλο επίπεδο.
ΟΔΟΣ ΝΤΑΛΑΛ
Λίγα λεπτά πριν το κλείσιμο του Χρηματιστηρίου της Βομβάης…
ΧΡΗΜΑΤΙΣΤΗΡΙΟ ΒΟΜΒΑΗΣ 12 ΜΑΡΤΙΟΥ 1993
Οι βόμβες έσπειραν όλεθρο στο Χρηματιστήριο της Βομβάης.
Η βόμβα, τοποθετημένη σε όχημα παρκαρισμένο στο υπόγειο γκαράζ,
αφαίρεσε τουλάχιστον 70 ζωές.
Τότε ήμουν στη Δίωξη Εγκλήματος του Μουμπάι.
Αμέσως μετά, λάβαμε πληροφορίες για άλλες περιοχές.
Βόμβα εξερράγη σε στάση λεωφορείου
απέναντι από εμπορικό κέντρο.
Άλλοι στόχοι περιλάμβαναν τράπεζες και ξενοδοχεία.
Συνολικά, 12 βόμβες εξερράγησαν στην πόλη,
κυρίως μέσα σε αμάξια.
Η φονικότερη τρομοκρατική επίθεση στην Ινδία.
Η αστυνομία τέθηκε σε συναγερμό.
Τι διάολο συμβαίνει;
Η πόλη συνταράχτηκε από 12 εκρήξεις.
Οι εκρήξεις του '93
ήταν ειδεχθές έγκλημα, σοβαρότατο.
Το κεντρικό νοσοκομείο της πόλης είναι γεμάτο.
Το σκηνικό εδώ, απόλυτο χάος.
Ο αριθμός των νεκρών έχει ήδη υπερβεί τους 250.
Αλλά εκφράζονται φόβοι ότι θα αυξηθεί περισσότερο.
ΠΑΝΩ ΑΠΟ 205 ΝΕΚΡΟΙ
Ήταν τρομακτικό.
Εννοώ, για εμάς, ήταν ισοδύναμο με την 9η Σεπτεμβρίου.
Αυτές οι χειροβομβίδες ήταν η πρώτη μεγάλη ανακάλυψη της αστυνομίας.
Οι βασικοί ύποπτοι, γνωστοί γκάγκστερ,
έφυγαν για Ντουμπάι αφήνοντας πλήθος αποδείξεων.
Κατηγορήθηκε ο Νταούντ Ιμπραΐμ για τις εκρήξεις.
Τα περιστατικά που ξεκίνησαν στις 6 Δεκεμβρίου στην Αγιόντια
κατέληξαν σε αυτές τις πρωτοφανείς τρομοκρατικές ενέργειες.
Νομίζω ότι ήταν επίθεση στην καρδιά και την ψυχή της χώρας.
Ο πρωθυπουργός, κύριος Ράο,
είπε ότι στόχος ήταν η οικονομική καρδιά της Ινδίας.
Αρχικά, επικρατούσε δυσπιστία.
Αλλά αργότερα, όσο προέκυπταν οι αποδείξεις, ήταν αποκρουστικό.
Δεν είχα καμία σχέση με τις εκρήξεις.
Λίγα μυστικά έμεναν κρυφά στους κόλπους της D-Company,
αλλά αυτό ήταν ένα από τα καλύτερα φυλαγμένα.
Οι συλλήψεις της αστυνομίας
έστρεψαν τα φώτα στον υπόκοσμο της Βομβάης.
Μέχρι τότε, κανείς δεν πίστευε ότι οι βόμβες στο Μουμπάι
μπορούσαν να είναι από συμμορίες ή τρομοκράτες.
Ήταν παντελώς νέα έννοια στην Ινδία.
Επιθυμούσαν να επικρατήσει αστάθεια και αταξία
ώστε να συνεχίσουν τις σκοτεινές δραστηριότητές τους.
Το συνδικάτο του Νταούντ,
αυτοί ήταν τρομοκράτες.
Αδιαφορούν πλήρως για τη φιλοπατρία.
Βγήκε η λίστα Forbes με τα πιο ισχυρά άτομα στον κόσμο.
Ισάξιος με τους μεγαλύτερους ηγέτες του κόσμου, ο καταζητούμενος
αρχινονός της Ινδίας Νταούντ Ιμπραΐμ,
φερόμενος αρχηγός του οργανωμένου εγκλήματος στο Μουμπάι,
της D-Company.
ΔΗΜΟΣΙΟΣ ΚΙΝΔΥΝΟΣ ΑΡ. 1
ΤΡΟΜΟΚΡΑΤΙΑ - ΕΚΒΙΑΣΜΟΙ - ΝΑΡΚΩΤΙΚΑ Η ΑΥΤΟΚΡΑΤΟΡΙΑ ΤΟΥ ΝΤΑΟΥΝΤ ΜΕΓΑΛΩΝΕΙ
Μετά τα συμβάντα του '93, χαρακτηρίστηκε τρομοκράτης.
Από τρόμος, τρομοκράτης.
Κανείς δεν έχει τη μοίρα γραμμένη στο μέτωπό του.
Ποτέ δεν ξεκίνησε με σχέδιο "Το '93, θα βάλω βόμβες".
Δεν σκεφτόταν έτσι, αλλά τον οδήγησαν οι περιστάσεις.
ΠΡΩΤΟΦΑΝΟΥΣ ΚΛΙΜΑΚΑΣ ΕΚΡΗΞΕΙΣ
Μετά τις εκρήξεις του '93, άρχισαν οι έρευνές μας.
Από αυτές, διαπιστώθηκε ότι σχεδιάστηκαν στο Ντουμπάι.
Ο Νταούντ ενεχόταν πλήρως στην προετοιμασία τους.
Στάλθηκαν υλικά για τις βόμβες. Στάλθηκαν εκρηκτικά RDX.
Η κυβέρνηση ήταν έξαλλη.
Η αστυνομία ήταν έξαλλη.
Ήταν πόλεμος κατά του κράτους.
Οι ανώτεροί μας πίεζαν να βρούμε άκρη.
Σκεφτείτε ότι μετά τις εκρήξεις του 1993
ιδρύθηκε ειδική μονάδα στη Δίωξη Εγκλήματος.
Περιλάμβανε τους ειδικούς στις συμπλοκές,
και τους δόθηκε λευκή επιταγή, απεριόριστες εξουσίες.
Ο αστυνομικός διευθυντής Ρ. Ντ. Τγιάντι είπε "Θέλω συμπλοκές".
Η αστυνομία έσπειρε τρόμο με τις ευλογίες των ανωτέρων.
"Γιατί σου έχουμε δώσει όπλο;
Θέλουμε δράση με πυγμή".
Όλοι ξέραμε τι σημαίνει αυτό.
Όταν ορισμένοι αστυνομικοί διαμαρτυρήθηκαν για τις συμπλοκές,
ο Ρ. Ντ. Τγιάντι εξαγριώθηκε.
Είπε "Εγώ ως διευθυντής ξέρω τι να κάνω.
Δεν μαθαίνεις στον πατέρα σου πώς γαμάνε".
Οι εκρήξεις στο Μουμπάι άλλαξαν τα πάντα.
Η λαϊκή κατακραυγή ήταν εκκωφαντική.
Εποχή κυνηγίου.
Πυρ κατά βούληση. Μπουμ. Επάνω τους.
Η αστυνομία του Μουμπάι άρχισε εντατικές έρευνες.
Προσπαθούν να σταματήσουν τις συμμορίες όπως μπορούν.
Ήταν ψυχολογία τρόμου.
-Όχι, κύριε! -Όρθιος!
Αν αυτοί μπορούν να τρομάζουν τον κόσμο, μπορούμε κι εμείς.
Η αστυνομία εφαρμόζει σκληρές τακτικές.
Πρώτα πυρ, μετά ερωτήσεις.
Δεν περνούσε ούτε βδομάδα χωρίς συμπλοκή.
Η αστυνομία της Βομβάης σκότωσε πάνω από 40 φερόμενους ως γκάγκστερ
μόνο το τελευταίο δίμηνο.
Η ομάδα συμπλοκών είχε επίσημη εξουσιοδότηση.
Ήθελαν νεκρό τον Νταούντ
και είχαν κάθε κίνητρο να κυνηγήσουν τους γκάγκστερ του.
Έλεγα "Επιτέλους, κάτι συμβαίνει".
Δεν ανταλλάζαμε πληροφορίες μεταξύ μας,
λόγω επαγγελματικής αντιζηλίας.
Τους είπαμε να παραδοθούν.
Αντί να παραδοθούν, άρχισαν να πυροβολούν την αστυνομία.
Όταν κάποιος σε πυροβολεί,
δεν κάθεσαι να σκεφτείς αν θα του ρίξεις στο χέρι ή στο πόδι.
Έχουμε διδαχθεί να πυροβολούμε αποτελεσματικά.
Η αστυνομία σκότωσε τρεις γκάγκστερ ακριβώς εδώ,
στο εμπορικό κέντρο της Βομβάης.
Μπορούσαν να συλλάβουν και να σκοτώσουν οποιονδήποτε σε μια συμπλοκή.
Είναι οι ειδικοί συμπλοκών του Μουμπάι, ένστολοι ελεύθεροι σκοπευτές.
Τα ΜΜΕ αντέδρασαν καλά, πολύ θετικά.
Έχω πυροβολήσει 16 σκληρούς εγκληματίες.
Διεξήγαγα τέσσερις συμπλοκές σε μία μέρα.
78 ΓΚΑΓΚΣΤΕΡ ΝΕΚΡΟΙ ΣΕ ΤΡΙΑ ΧΡΟΝΙΑ: ΣΤΕΝΕΣ ΣΥΜΠΛΟΚΕΣ ΣΤΗΝ ΠΟΛΗ
Μετά το '93, φτιάχτηκαν οι ομάδες κρούσης και τους δόθηκαν απεριόριστες εξουσίες.
Είχα προβάλει ενστάσεις στους ανωτέρους.
Είπα ότι δεν μπορούμε να σκοτώνουμε όποιον εγκληματία μάς καπνίσει.
Σκοπός κάθε αστυνομικού είναι αρχικά να συλλαμβάνει
και να πάει σε δίκη.
Αυτοί οι κατά βούληση σκοτωμοί
μου άφηναν μια άσχημη γεύση.
Είπα "Δεν θέλω να συνεχίσω".
Και αποφάσισα να βγω σε εθελούσια σύνταξη.
Ακόμα πιστεύω ότι δεν έπρεπε να παραιτηθεί.
Κάτι πρέπει να τον ενόχλησε
και παραιτήθηκε.
Λαμπρός συνάδελφος.
Ο ΑΝΩΤΕΡΟΣ ΑΣΤΥΝΟΜΙΚΟΣ ΧΑΝ ΒΓΑΙΝΕΙ ΣΕ ΠΡΟΩΡΗ ΣΥΝΤΑΞΗ
Διαφώνησε με τους ανωτέρους μας, έτσι αναγκάστηκε να φύγει.
Όταν μετατέθηκα στο Τάνε,
μέσα σε δυόμισι χρόνια είχα 22-23 συμπλοκές.
Τύπος, τηλεόραση, ομάδες ανθρωπίνων δικαιωμάτων, δικαστήρια,
πολιτικοί και γραφειοκράτες…
Καμία αντίδραση.
ΑΛΕΞ ΠΕΡΙ ΠΡΩΗΝ ΑΝΤΑΠΟΚΡΙΤΗΣ ΠΕΡΙΟΔΙΚΟΥ TIME
Ήμουν μερικούς μήνες στην Ινδία,
όταν άρχισα να διαβάζω γι' αυτό.
ΣΥΜΠΛΟΚΗ
Και μου πήρε καιρό να καταλάβω τη φράση "αστυνομικοί συμπλοκής".
"Τι είναι αυτοί; Πάνε σε μάχες";
Η ΜΑΧΗ ΤΟΥ ΜΟΥΜΠΑΪ ΕΝΑΝΤΙΑ ΣΤΟΝ ΠΛΕΟΝ ΚΑΤΑΖΗΤΟΥΜΕΝΟ ΣΤΗΝ ΙΝΔΙΑ
54 - ΑΡΙΘΜΟΣ ΣΥΜΠΛΟΚΩΝ ΠΟΥ ΕΧΕΙ ΣΥΜΜΕΤΑΣΧΕΙ Ο ΑΝΓΚΡΕ
Θυμάμαι ότι οι εφημερίδες κρατούσαν το σκορ τους.
Ραβίντρα Άνγκρε, 52 συμπλοκές.
Βίτζαϊ Σάλασκαρ, 48 συμπλοκές.
"Αυτός έχει 42. Εκείνος, 58".
Ογδόντα πέντε συμπλοκές.
Ογδόντα τρεις συμπλοκές.
Το παράδοξο ήταν
ότι οι γκάγκστερ πάντα κουβαλούσαν καλάσνικοφ
και οι αστυνομικοί μόνο ένα πιστόλι.
Περιέργως, οι μπάτσοι ποτέ δεν είχαν θύματα.
Πώς γίνεται κάποιος να σκοτώσει 87 χωρίς να πάθει ούτε μία γρατζουνιά;
Αυτό μου φάνηκε πολύ περίεργο.
ΓΡΗΓΟΡΑ ΠΙΣΤΟΛΙΑ
Το άλλο ενδιαφέρον ήταν το πώς παρουσιάζονταν.
Η ΟΜΑΔΑ ΚΡΟΥΣΗΣ ΚΑΝΕΙ ΤΟΝ ΥΠΟΚΟΣΜΟ ΝΑ ΤΡΕΧΕΙ ΓΙΑ ΝΑ ΣΩΘΕΙ
Διθυραμβική κάλυψη από τις εφημερίδες.
Κάτι δεν πάει καλά εδώ.
Οι ειδικοί στις συμπλοκές έχουν πάρει σχεδόν μυθικές διαστάσεις
με ταινίες του Μπόλιγουντ αφιερωμένες σε αυτούς.
Πόσους έχετε σκοτώσει προσωπικά μέχρι σήμερα;
Δύο, πέντε, δέκα;
Έχω εξαποστείλει πάνω από 50 ήδη.
Είχαν γίνει κάτι σαν ροκ σταρ.
Ήταν διασημότητες.
Τους σταματούσαν στον δρόμο και έκαναν παρέα με διάσημους.
Καλή αίσθηση, προφανώς,
να είσαι στις εφημερίδες, να δίνεις συνεντεύξεις στην τηλεόραση.
Οι εφημερίδες με έλεγαν "Το Πιο Γρήγορο Πιστόλι".
ΤΟ ΠΙΟ ΓΡΗΓΟΡΟ ΠΙΣΤΟΛΙ
Μας εκθείαζαν ως ήρωες, τα ΜΜΕ το ξεκίνησαν αυτό.
Σε τι φταίμε εμείς;
Ο Πραντίπ Σαρμά, θα έλεγα ότι παλιά, το '96-'97, ήταν προσγειωμένος.
Πραντίπ Σαρμά, επιθεωρητής στη Βομβάη;
Ναι, εγώ.
Αλλά μετά ήρθε ο εγωισμός.
Σας θεωρούν μεγαλύτερα ινδάλματα από τους ηθοποιούς που σας υποδύονται.
Ναι, μερικοί το λένε αυτό.
Τους αρέσει να γίνεται ντόρος για το άτομό τους.
Ως αστυνομικοί, πάμε για συλλήψεις.
Αλλά ξέρουν ότι αντιμετωπίζουν αυστηρούς νόμους.
Αν συλληφθούν, θα πάνε φυλακή οκτώ με δέκα χρόνια.
Να γιατί, για να μας φοβίσουν ή για να σωθούν,
πυροβολούν εναντίον μας. Και ανταποδίδουμε.
Ο Πραντίπ Σαρμά διψούσε να κυνηγάει εγκληματίες
και να τους σκοτώνει σε μάχες.
Όποτε είχαν συμπλοκές,
πήγαινα για επιτόπιο ρεπορτάζ.
Ήμουν αρκετά κοντά τους και μιλούσα μαζί τους.
Αν είσαι καλός ακροατής, αν πιάσεις επαφή μαζί τους,
μόνο και μόνο επειδή κάθισες να τους ακούσεις,
θα δεις τι ιστορίες μοιράζονται μαζί σου,
θα σου ανοιχτούν και θα σου πουν κρυφά μυστικά,
και βγάζεις πρωτοσέλιδα.
Συναγωνίζονταν μεταξύ τους
ποιος θα σκοτώσει περισσότερους.
"Σκότωσα 80". "Σκότωσα 90". "Σκότωσα 100".
Πήραν τα μυαλά τους αέρα.
Σαν να ήταν το μοναδικό επίτευγμα
που τους έκανε περήφανους.
Τελευταία φορά, Πραντίπ, είχες 92…
ΣΤΑΡΑΤΑ ΛΟΓΙΑ
Είχες σκορ 92, κι εσύ 78, σωστά;
-Ή κάτι τέτοιο. -Ναι.
Φαίνεται σαν συνεργασία Σατσίν Τεντουλκάρ-Σεβάγκ ή Γιουβράτζ-Καΐφ.
Ποιος κυνηγάει ποιον; Εσύ τον κυνηγάς;
-Όχι, συνεργαζόμαστε. -Συνεργάζεστε;
Το να περιφέρεσαι σκοτώνοντας εγκληματίες
απλώς και μόνο κυνηγώντας το ρεκόρ
ή να λες "Ναι, είμαι υπεύθυνος για τόσους θανάτους σε συμπλοκές",
αυτό είναι… Θα το έλεγα επιλήψιμο.
Στα τέλη της δεκαετίας του '90, το Μουμπάι έμοιαζε με εμπόλεμη ζώνη.
Αλλά η ομάδα συμπλοκών παρέμεινε αχαλιναγώγητη.
Περιέργως, όλοι το θεωρούσαν θεμιτό.
Το βρίσκω απόλυτα δικαιολογημένο.
ΧΡΕΙΑΖΟΝΤΑΙ ΟΜΑΔΕΣ ΣΥΜΠΛΟΚΩΝ ΕΝΑΝΤΙΑ ΣΤΗΝ ΤΡΟΜΟΚΡΑΤΙΑ;
Οι ακραίες καταστάσεις απαιτούν ακραία μέτρα.
Αυτό βασικά συμβαίνει.
Αλλά σταδιακά, οι υπέρμαχοι των ανθρωπίνων δικαιωμάτων άρχισαν να το αμφισβητούν.
Αμφισβητώ την αστυνομία για αυτό το γρήγορο ξεπάστρεμα.
ΑΔΕΙΑ ΝΑ ΣΚΟΤΩΝΟΥΝ;
Θα προτιμούσα να κριθεί ένοχος σε δίκη.
Μέχρι το 2003, η ομάδα συμπλοκών είχε σκοτώσει περίπου 1.200 γκάγκστερ.
Όταν λες ότι οι εκρήξεις του '93 ήταν η μεγαλύτερη σφαγή στο Μουμπάι,
οι 1.200 γκάγκστερ είναι πενταπλάσιες απώλειες από την επίθεση του '93.
Είναι εγκληματίες, δεν δικαιολογώ τις πράξεις τους,
αλλά είχαν οικογένειες,
είχαν συζύγους, παιδιά, μητέρες,
είχαν πατέρες, είχαν ίσως ελπίδα να μεταμεληθούν.
Τότε ο όρος "στημένη συμπλοκή" μπήκε στον δημόσιο διάλογο.
ΔΙΑΜΑΧΕΣ ΓΙΑ ΤΙΣ ΣΤΗΜΕΝΕΣ ΣΥΜΠΛΟΚΕΣ
Μπορούσε να ήταν σκηνοθετημένες.
Κυκλοφορούσε σειρά διαδόσεων
ότι αστυνομικοί μάζευαν εγκληματίες από τα σπίτια τους,
τους έπαιρναν, τους ανέκριναν και τους εκτελούσαν.
Ο νούμερο ένα καταζητούμενος στο Μουμπάι,
ο Σάντα Μάμα Πάουλε, επιτέλους συνελήφθη.
Η αστυνομία ανταπέδωσε και σκότωσε δύο άτομα.
Όλα αυτά είναι δημιούργημα των ΜΜΕ.
Το κοινό ξεχωρίζει
το ψέμα από την ειλικρίνεια.
Είχα 54 συμπλοκές.
Δεν έχω εις βάρος μου καμία κατηγορία για ουδεμία συμπλοκή.
Όλες μου οι συμπλοκές ήταν καθαρές.
Γιατί μας κατηγορούν; Τη δουλειά μας κάναμε.
Η ζωή στην πόλη έγινε πολύ πιο επικίνδυνη.
Κυκλοφορούσαν ιστορίες
για γνωστούς μου που απήχθησαν από κάπου
και μετά εκτελέστηκαν.
Πολλοί έλεγαν "Εσύ είσαι στόχος.
Είσαι γνωστό όνομα".
Έτσι, θα γίνεις κι εσύ θύμα συμπλοκής, σκηνοθετημένης συμπλοκής.
Σας σόκαρε ο αριθμός των θυμάτων σε συμπλοκές;
Ναι…
Με σόκαρε.
Αλλά μου έλεγαν, ναι, είναι πιο ενεργητικοί τώρα.
Πραγματικά φοβόμουν τον Πραντίπ Σαρμά.
Είχα αξιόπιστες πληροφορίες ότι σκόπευε να με γαζώσει.
Είχε πολλούς ρουφιάνους στον υπόκοσμο.
Ανθρώπους που πιθανότατα, για να μη γίνουν οι ίδιοι θύματα,
θα έλεγαν "Μη μας σκοτώσεις,
θα σου λέμε πληροφορίες".
Έτσι, αποφάσισα να αποτραβηχτώ από την όλη φάση.
Δεν αξίζει το ρίσκο.
Ένιωθα ότι θα ήταν πολύ ασφαλέστερο για εμένα να φύγω εκτός πόλης.
Έτσι, τον Νοέμβριο του 2003,
νωρίς το πρωί, γύρω στις 5:00, πήγα οδικώς στην Γκόα.
Ήμουν πανικόβλητος.
Με παρακολουθούν;
Παρακολουθούνται τα τηλέφωνά μου;
Δεν ξέρω. Ίσως στο επόμενο σημείο ελέγχου,
με περιμένει κάποιος για να με ξαποστείλει.
Πολλοί σκοτώθηκαν σε συμπλοκές.
Και ξέρετε τι έκαναν;
Παρατούσαν κάθε παράνομη δραστηριότητα και παραδίδονταν στην αστυνομία
φοβούμενοι τις συμπλοκές.
Είναι 38άρι περίστροφο. Έτσι αντιμετωπίζω τους εγκληματίες.
Σταδιακά, ο φόβος απλώθηκε.
Αυτό είναι καλάσνικοφ.
Τι άλλαξε για τον Νταούντ; Άρχισαν να του κλείνουν πόρτες.
Όλοι ήξεραν ότι η επαφή με τρομοκράτη θα είχε άσχημη κατάληξη.
Κανείς δεν του μιλούσε.
ΓΚΟΑ 2003
Τα περισσότερα κεφάλια της D-Company την κοπάνησαν.
Ο Νταούντ έγινε άφαντος.
Κοιτούσες πώς να σώσεις τη ζωούλα σου.
Υιοθέτησα ψεύτικο όνομα.
Δεν είχα καμία επαφή με κανέναν.
Με συγγενείς μου, τον αδελφό μου, τον πατέρα μου…
Με κανέναν.
Έλιωνα στη μοναξιά.
Έφαγα σχεδόν δέκα χρόνια να κρύβομαι.
Για να γλιτώσω από το να γίνω στόχος κάποιας συμπλοκής.
Συμπλοκή κοντά στο Κρεματόριο Ντεονάρ
στο Μουμπάι νωρίς το πρωί.
Σχεδόν 60 φερόμενοι ως γκάγκστερ έχουν σκοτωθεί
από την αστυνομία το τελευταίο οκτάμηνο.
Ο αντίκτυπος στον υπόκοσμο της Βομβάης ήταν συντριπτικός.
Συνέβαιναν κατά μέσο όρο δύο πιστολίδια τη βδομάδα στους δρόμους
από γκάγκστερ.
Αλλά αρχές δεκαετίας 2000, δεν είχαμε ούτε δύο τον μήνα.
Η ομάδα συμπλοκής είχε τεράστιο αντίκτυπο.
Και θυμάμαι να σκέφτομαι
"Να γνωρίσω έναν από αυτούς".
Δεν είχα πολλές επαφές εκείνη την περίοδο.
Αλλά άρχισα να ρωτάω δεξιά κι αριστερά,
και υπήρχε ένας συγκεκριμένος δημοσιογράφος στη Βομβάη,
ο Χουσεΐν Ζέιντι, αστυνομικός ρεπόρτερ,
που τους ήξερε όλους.
Τους μιλούσε πολύ συχνά.
Είχε πάθος με τους ειδικούς συμπλοκών.
Έλεγε "Δεν έχουμε δει τέτοιους
παρά μόνο στο σινεμά".
Μου ζήτησε να τον γνωρίσω σε κάποιον που θα ανοιγόταν
ή θα μας έδινε μια συνέντευξη.
Έτσι, είπα "Πραντίπ Σαρμά".
Ήταν ο κορυφαίος αστυνομικός συμπλοκών.
Για την ακρίβεια, πλησίαζε να συμπληρώσει εκατοντάδα.
Είναι από τις περιπτώσεις που πας στη συνέντευξη
και είσαι μετρημένος στις ερωτήσεις σου,
προσέχεις πολύ, πατάς στις μύτες των ποδιών
και τον αφήνεις να σε οδηγήσει όπου θέλει αντί να του πας κόντρα…
και δεν χρειάστηκε να κάνω τίποτα.
Ήταν εξωπραγματικό.
Παίρνω συνέντευξη από τον Πραντίπ, και ακριβώς δίπλα μας
δυο τύποι δεμένοι χειροπόδαρα τρώνε το ξύλο της αρκούδας.
Ξέρετε, τους σαπίζουν στο ξύλο.
Έκανα την πάπια και απλώς παρατηρούσα.
Κανείς δεν έγραφε
"Οι μπάτσοι εκτελούν κόσμο στη μέση του δρόμου".
Δεν έγραφαν τέτοια.
Έτσι, πήγα μισοελπίζοντας να υπάρχει κάποια δικαιολογία.
Αλλά, σίγουρα, μόνο όταν πήγα εκεί κατάλαβα.
"Μάλιστα, απλώς καθαρίζουν αυτούς τους τύπους
και το κάνουν στα μουλωχτά".
Και μου το λένε, μάλιστα.
Ο Χουσεΐν Ζέιντι έφερε τον Άλεξ Πέρι.
Είπε "Θέλει να σου πάρει συνέντευξη".
Είπα "Εντάξει".
Του μίλησα όπως μιλάω σ' εσένα.
Δεν ήξερα πόσο σημαντικό ήταν το περιοδικό TIME.
Φυσικά, είναι όλοι λέρες.
Πρέπει να ξεβρομίσει ο τόπος.
Συναντηθήκαμε μερικές φορές και ήταν ανοιχτός. Ειλικρινής.
Όλοι ξέρουν τι συμβαίνει. Όλοι συμφωνούν με αυτό.
Ποιος θα παραπονεθεί;
Τον κοίταζα και μερικές φορές αναρωτιόμουν
"Δεν καταλαβαίνεις ότι κάποτε θα κριθείς;"
Σαφέστατα, απολάμβανε τον ρόλο που είχε.
Νόμιζε ότι προσέφερε υπηρεσία στην κοινότητα.
Και νομίζω πως όλοι νόμιζαν ότι έχουν το ακαταδίωκτο.
Ο ΕΠΙΘΕΩΡΗΤΗΣ ΚΑΛΑΧΑΝ ΤΗΣ ΙΝΔΙΑΣ,
Ο ΕΠΙΘΕΩΡΗΤΗΣ ΠΡΑΝΤΙΠ ΣΑΡΜΑ, ΨΟΦΑΕΙ ΓΙΑ ΘΑΝΑΤΗΦΟΡΕΣ ΑΤΑΚΕΣ
ΟΙ ΚΑΟΥΜΠΟΗΔΕΣ ΤΗΣ ΜΕΓΑΛΟΥΠΟΛΗΣ
Το 2003, δεν είχα ιδέα για την απήχηση του περιοδικού TIME.
Δεν το είχα διαβάσει ποτέ στη ζωή μου.
Η ΑΣΤΥΝΟΜΙΑ ΣΚΟΤΩΝΕΙ ΓΚΑΓΚΣΤΕΡ
ΑΡΙΘΜΟΣ ΘΥΜΑΤΩΝ: 87
"Όταν σκοτώνουμε μαφιόζο, τα θύματά του με βλέπουν σαν Θεό.
Οι εγκληματίες είναι λέρες και είμαι ο καθαριστής".
Ακούγεται σαν φέρελπις Ίκαρος, σωστά;
Πετάει πολύ κοντά στον ήλιο.
Θα υπάρξει κάποιου είδους επακόλουθο.
Ο Σαρμά είναι ο πρώτος ειδικός συμπλοκών
που φεύγει από την ενεργό δράση.
Πραντίπ Σαρμά, ο πρώτος ειδικός συμπλοκών που απομακρύνεται.
Συνελήφθη χθες βράδυ μαζί με πέντε άλλους
για στημένη συμπλοκή με γκάγκστερ στην περιοχή Αντχέρι.
Κακώς έδωσα εκείνη τη συνέντευξη.
Ξαφνικά, όλοι άρχισαν να ψάχνουν τι συμβαίνει.
Όλοι ήταν μια χαρά όταν γινόταν η δουλειά.
Τι το ψάχνουν τώρα;
Φυσικά, ένιωσα άσχημα.
Έτσι, τα ΜΜΕ άλλαξαν τροπάριο.
Αντιμετώπιζα εχθρούς της κοινωνίας.
Μετά από όσα έκανα, με βάζουν μέσα.
Κύριε Πραντίπ!
Έγινε στόχος του ίδιου μηχανισμού που κάποτε επιβράβευε τις υπηρεσίες του.
Πολλοί αστυνομικοί το θεωρούν τέλος εποχής.
Όταν βγήκε το άρθρο του TIME, όλα πήραν την κάτω βόλτα.
ΟΙ ΑΣΤΥΝΟΜΙΚΟΙ ΣΥΜΠΛΟΚΩΝ ΣΤΟ ΣΤΟΧΑΣΤΡΟ
Όχι μόνο για τον Πραντίπ. Και για άλλους.
Η ΑΣΤΥΝΟΜΙΑ "ΛΥΝΕΙ" ΥΠΟΘΕΣΕΙΣ ΠΥΡΟΒΟΛΩΝΤΑΣ ΥΠΟΠΤΟΥΣ
Όλοι άρχισαν να αναλύουν τις πράξεις των ειδικών συμπλοκής.
ΠΡΟΘΕΣΗ ΑΝΘΡΩΠΟΚΤΟΝΙΑΣ
Τους θεωρώ εγκληματίες με στολή.
-Το πιστεύετε αυτό. -Εγκληματίες με στολή.
Αν δίδεται ανεξέλεγκτα σε κάποιον τόση ελευθερία
να σκοτώνει κόσμο, ποιος είναι ασφαλής;
ΟΙ ΣΥΜΠΛΟΚΕΣ ΕΠΙΒΑΛΛΟΥΝ ΕΛΕΓΧΟ ΤΗΣ ΑΣΤΥΝΟΜΙΑΣ
Υποθέσεις που στοιβάζονται εναντίον του γνωστού ειδικού συμπλοκών…
ΑΝΤΙΣΤΡΟΦΗ ΡΟΛΩΝ
Συγκεντρώθηκαν πολλές κατηγορίες για διαφθορά.
Ο εργολάβος Γκανές Βογκ ισχυρίστηκε ότι απειλήθηκε η ζωή του
από τον ειδικό συμπλοκών Ραβίντρα Άνγκρε.
ΡΑΒΙΝΤΡΑ ΑΝΓΚΡΕ ΑΣΤΥΝΟΜΙΚΟΣ ΥΠΟΔΙΕΥΘΥΝΤΗΣ - ΠΟΥΝΕ
Μου έκαναν μήνυση για εκβιασμό.
Με συνέλαβαν και με έβαλαν στη φυλακή για μερικά χρόνια.
Όλοι στο Τάνε ήξεραν ότι οι κατηγορίες ήταν ψευδείς.
Ο ΑΝΓΚΡΕ ΑΠΑΛΛΑΧΘΗΚΕ ΛΟΓΩ ΕΛΛΙΠΩΝ ΑΠΟΔΕΙΞΕΩΝ
Καραδοκούσαν να βρεθεί κάτι εις βάρος μου για να με παγιδέψουν.
Αν ο κατώτερος γίνει διάσημος, θα αρέσει αυτό στους ανωτέρους του;
Έτσι, υπήρχαν αντιζηλίες παντού.
Ο Άνγκρε δεν ήταν ο μόνος έκπτωτος άγγελος.
2004: Ο ΣΑΤΣΙΝ ΒΑΖΕ ΣΥΝΕΛΗΦΘΗ ΓΙΑ ΤΟΝ ΘΑΝΑΤΟ ΤΟΥ ΚΡΑΤΟΥΜΕΝΟΥ ΚΒΑΓΙΑ ΓΙΟΥΝΟΥΣ
Ο Πράφουλ Μπόσλι τελεί υπό έρευνα.
Μας επισκέπτονταν συντάκτες. Μας ανέφεραν σε άρθρα.
Ήμασταν πρωτοσέλιδα στις ειδήσεις.
ΚΑΠΟΤΕ ΙΝΔΑΛΜΑΤΑ, ΠΛΕΟΝ ΠΑΡΑΝΟΜΟΙ
Ήταν το καμάρι της αστυνομίας.
Ήταν αστυνομικοί που πυροβολούσαν γκάγκστερ
και σκόρπιζαν φόβο στις καρδιές του υποκόσμου.
Μετά από όσα έχεις κάνει,
τους τρομοκράτες και κακοποιούς που έχεις σκοτώσει,
πράγμα που ειρήνευσε το Μουμπάι,
είναι επώδυνο να γίνεσαι αντικείμενο μιας τέτοιας έρευνας;
Οπωσδήποτε, έχω πληγωθεί. Σίγουρα.
Πώς αισθάνεσαι; Θέλουμε να μάθουμε τι νιώθεις.
Μετά από 112 που σκότωσα, αυτή είναι η ανταμοιβή μου.
ΡΟΥΠΙΝ ΣΑΡΜΑ ΠΡΩΗΝ ΑΝΑΠΛΗΡΩΤΗΣ ΔΙΕΥΘΥΝΤΗΣ CBI
Προσωπικά, θεωρώ την ανθρωποκτονία, τη θανάτωση άλλων, αποτρόπαιη.
Ως αστυνομικός, θεωρώ ότι πρέπει να αποφεύγεται.
Είναι τελείως αδόκιμες, απάνθρωπες πρακτικές.
Έτσι, ήταν θέμα χρόνου να υπάρξει αντίσταση
στη δράση της αστυνομίας.
ΔΕΝ ΥΠΑΡΧΟΥΝ ΠΛΕΟΝ ΑΡΧΙΓΚΑΓΚΣΤΕΡ ΣΤΗΝ ΠΟΛΗ: ΑΣΤΥΝΟΜΙΑ
Τότε πλέον οι επικεφαλής της D-Company
είχαν φύγει όλοι εκτός Ινδίας.
Είχα οριστεί ως αντιπρόσωπος από το Υπουργείο Εξωτερικών.
Χειριζόμουν διεθνείς έρευνες και εκδόσεις εγκληματιών.
Ο Αμπού Σαλέμ ήταν εξέχον μέλος της συμμορίας του Νταούντ.
Εμπλεκόταν σε εκβιασμούς.
Στη βιομηχανία του Μπόλιγουντ,
υπήρχαν 50 υποθέσεις από όλη τη χώρα εναντίον του.
Συμπεριλαμβανομένου του φόνου του Γκούλσαν Κουμάρ.
Ο Κουμάρ ήταν πολυεκατομμυριούχος.
Για τους Ινδούς, ήταν σχεδόν ένας θρύλος.
Με τα κέρδη του από το σινεμά,
έχτισε ναό κοντά στο σπίτι του…
Ο Γκούλσαν Κουμάρ έπεσε σε ενέδρα
και εκτελέστηκε εξ επαφής βγαίνοντας από έναν ναό.
Ο Αμπού Σαλέμ καταζητούνταν για τον φόνο του Γκούλσαν Κουμάρ
και για τις εκρήξεις βομβών στη Βομβάη.
Ο Αμπού Σαλέμ είναι διαβόητος κατάδικος…
Εγκέφαλος των βομβιστικών επιθέσεων στη Βομβάη το 1993.
Τότε ήταν που αποφάσισα
ότι αυτόν θα κυνηγήσω για να λογοδοτήσει, αν μπορούσα.
Κυκλοφορούσαν διάφορα νέα ότι ήταν στις ΗΠΑ, τον Καναδά
ή τις χώρες του Κόλπου, ταξιδεύοντας με ψεύτικα στοιχεία.
ΙΝΤΕΡΠΟΛ
Οι εγκληματίες άλλαζαν στοιχεία, τόπο διαμονής.
Ξεγελούσαν το σύστημα.
Αλλά η τεχνολογία πληροφοριών έχει γκρεμίσει τα σύνορα.
Το αρχηγείο της Ιντερπόλ μας προώθησε ηλεκτρονικά μηνύματα.
Έλεγαν ότι θα πάει στη Νορβηγία και κατόπιν στον Καναδά.
Αναζητήσαμε την προέλευση του μηνύματος.
Μέχρι το βράδυ, είχαμε διαπιστώσει
ότι προερχόταν από την Πορτογαλία.
ΛΙΣΑΒΟΝΑ ΠΟΡΤΟΓΑΛΙΑ
Στην περιοχή Μαρτίμ Μονίζ, στην οδό Ντα Πάλμα,
μέρος όπου ζουν πολλοί Ινδοί.
Το ροζ κτήριο που βλέπετε τώρα
είναι στην οδό Ντα Πάλμα 284.
Στις 18 του μηνός, ο Αμπού Σαλέμ βγήκε από αυτό το κτήριο
και μπροστά ακριβώς στην εξώπορτα τον περίμενε η αστυνομία.
Σύμφωνα με το Πορτογαλικό Σύνταγμα, κανείς δεν μπορεί να εκδοθεί
σε χώρα όπου ισχύει η θανατική ποινή.
ΚΑΤΑΒΑΛΛΟΝΤΑΙ ΠΡΟΣΠΑΘΕΙΕΣ ΑΠΕΛΑΣΗΣ ΤΟΥ ΑΜΠΟΥ ΣΑΛΕΜ
Την επόμενη μέρα, μου τηλεφώνησε ο νομικός σύμβουλος της CBI.
Είπε "Τι θα κάνουμε;
Πώς θα πούμε ότι δεν θα επιβληθεί θανατική ποινή;
Σε τόσο σοβαρή υπόθεση τρομοκρατίας, φόνων και τα λοιπά;"
Είπα "Πρέπει να αποφασίσουμε,
στην ουσία, αν τον θέλουμε πίσω ή όχι.
Αν πρέπει να τον φέρουμε πίσω, δεν έχουμε άλλη επιλογή
από το να εγγυηθούμε αυτό".
Τελικά, συμφώνησε.
ΔΙΚΑΣΤΗΡΙΟ ΔΙΑΤΑΖΕΙ ΤΗΝ ΕΚΔΟΣΗ ΤΟΥ ΑΜΠΟΥ ΣΑΛΕΜ
ΑΝΑΚΟΙΝΩΣΗ ΚΑΤΗΓΟΡΙΩΝ ΚΑΤΑ ΤΟΥ ΣΑΛΕΜ
Ο Αμπού Σαλέμ, δράστης των επιθέσεων του 1993,
θα εκδοθεί στην Ινδία για να δικαστεί.
Ο Αμπού Σαλέμ δεν θα καταδικαστεί σε θάνατο
καθώς οι όροι έκδοσής του από την Πορτογαλία
αποκλείουν την επιβολή θανατικής ποινής.
Το να επιτύχουμε την έκδοση ενός διεθνώς γνωστού τρομοκράτη
ήταν ψυχική ανάταση για όλους μας.
Μείνε μαζί μου, Ντιβίες.
Ο Αμπού Σαλέμ, ιθύνων νους των εκρήξεων στη Βομβάη το 1993…
καταδικάστηκε σε ισόβια.
Κρίθηκε ένοχος σύμφωνα με τον Αντιτρομοκρατικό…
Ο ΑΜΠΟΥ ΣΑΛΕΜ ΚΑΤΑΔΙΚΑΣΤΗΚΕ ΣΕ ΙΣΟΒΙΑ
για συνωμοσία, φόνο, ένοπλη βία και διάφορες άλλες κατηγορίες.
Η αστυνομία δέχεται πιέσεις να τιμωρεί,
αλλά η τιμωρία είναι έργο των δικαστικών.
-Αδελφέ Αμπού! -Αδελφέ Αμπού!
Ο Αμπού Σαλέμ θα πάει φυλακή, αυτό αποτελεί μήνυμα
ότι οι κοινωνίες εξελίσσονται.
Δεν χρειάζονται συμπλοκές και θάνατοι.
Υπάρχει κι άλλος τρόπος.
Η θανατική καταδίκη επιβλήθηκε
σε εκατοντάδες γκάγκστερ στους δρόμους της Βομβάης
από ειδικούς συμπλοκών.
Αλλά θα μπορούσε να υπάρξει καλύτερη λύση για τους νεκρούς και τους αστυνομικούς.
Θέλατε να πείτε κάτι;
Ποιος κρίνει αν κάποιος είναι γκάγκστερ;
Δεν έχεις δικαίωμα να τον εξοντώσεις, να τον σκοτώσεις.
Δικάστε τον, κατηγορήστε τον, καταδικάστε τον.
Ο Πραντίπ Σαρμά συνελήφθη για ψευδή συμπλοκή με γκάγκστερ το 2006.
Ο Λαχάν Μπαϊγιά σκοτώθηκε σε συμπλοκή…
Ο αμφιλεγόμενος ειδικός στις συμπλοκές Πραντίπ Σαρμά
κατηγορείται για απαγωγή και εν ψυχρώ δολοφονία.
Ο Σαρμά ήταν έμβλημα της αστυνομίας του Μουμπάι.
Ενεπλάκη σε 107 συμπλοκές στα 14 χρόνια υπηρεσίας του.
Η φυλακή είναι φυλακή.
Δεν είσαι ελεύθερος όπως είσαι έξω.
Περιτριγυρίζομαι από άτομα που συνέλαβα.
Ζεις μαζί με όλους αυτούς τους κρατούμενους συμμορίτες.
Είσαι πουλάκι στο κλουβί.
Ο Πραντίπ Σαρμά συνελήφθη και οδηγήθηκε στη φυλακή
με την κατηγορία ότι συμμετείχε σε στημένη συμπλοκή με τον Ράμναραγιαν Γκούπτα,
ευρύτερα γνωστό ως Λαχάν Μπαϊγιά.
Μετά τη δολοφονία του,
ο αδελφός του κατέφυγε στο Εφετείο
λέγοντας ότι ο Λαχάν Μπαϊγιά εκτελέστηκε εν ψυχρώ.
Η ειρωνεία είναι ότι για τους 110-112 που σκότωσα, κανείς δεν είπε τίποτα.
Αλλά για τον έναν που δεν σκότωσα, με παγίδευσαν.
ΛΕΚΙΑΣΜΕΝΗ ΥΠΟΛΗΨΗ
Άλλος ένας με παρόμοιες κατηγορίες
βγήκε να υπερασπιστεί τον Σαρμά.
Ο Σάτσιν Βάζε, κατηγορούμενος για φόνο
σε στημένη συμπλοκή, τον δικαιολόγησε
αποκαλώντας το "ιδανικό τρόπο αντιμετώπισης εγκληματιών".
Είτε είναι στημένη συμπλοκή είτε όχι, το αποτέλεσμα μετράει.
Λέτε ότι η εξόντωση εγκληματία από το κράτος σε συμπλοκή δεν πειράζει;
Γιατί όχι;
Φυσικά, ένιωθα άσχημα που ήταν στης φυλακής τα σίδερα.
Εννοώ, γνωριζόμαστε εδώ και 25 χρόνια.
Όταν πήγα να τον δω, μας άφησαν μισή ώρα μαζί.
Μείναμε πολλή ώρα σιωπηλοί.
Δεν ήταν ιδιαίτερα ομιλητικός.
Είπε "Χουσεΐν, δεν έχω κάνει αυτήν τη συμπλοκή.
Είμαι θύμα σκευωρίας".
Τον πιστέψατε όταν το είπε αυτό;
Γιατί κάνετε τέτοιες ερωτήσεις;
Αυτό που συνέβη ήταν ότι ομάδα αστυνομικών έπιασε τον Λαχάν Μπαϊγιά στο Νέο Μουμπάι.
ΠΑΡΑΚΑΜΠΤΗΡΙΟΣ ΒΕΡΣΟΒΑ
Αλλά αυτή η συμπλοκή φέρεται να έλαβε χώρα
την ίδια μέρα στην καρδιά της πόλης
αντί για την παρακαμπτήριο οδό στο Πάρκο Νάνα Νάνι αρκετές ώρες μετά.
Από την έρευνα διαπιστώθηκε
ότι ο Λαχάν Μπαϊγιά σκοτώθηκε εξ επαφής.
Δεν είχα εμπλακεί σε εκείνη τη συμπλοκή.
Όσοι συμμετείχαν παρασημοφορήθηκαν.
Όλοι δήλωσαν ονόματα. Το δικό μου δεν ήταν στη λίστα.
Αν ήμουν εκεί, θα δήλωνα το όνομά μου.
Θα ήμουν επικεφαλής.
Συνολικά, κατηγορήθηκαν 13 αστυνομικοί.
Πολλοί από αυτούς συνεργάζονταν με τον Σαρμά
ή ήταν υφιστάμενοί του.
Διάφορα άρθρα υποστήριζαν αυτό κι εκείνο.
ΣΥΜΠΛΟΚΗ Ή ΕΚΤΕΛΕΣΗ: ΕΡΕΥΝΑ
ΑΣΟΣ ΣΤΙΣ ΣΥΜΠΛΟΚΕΣ
ΕΚΤΕΛΕΙ ΥΠΟΠΤΟ ΕΝ ΨΥΧΡΩ
Δεν έχω να πω κάτι.
ΚΑΤΗΓΟΡΗΤΗΡΙΟ ΕΝΑΝΤΙΟΝ ΣΑΡΜΑ
Πώς αισθάνεστε σε ανθρώπινο επίπεδο γι' αυτό;
Εντέλει, σκοτώθηκε ένας εγκληματίας.
Δεν πέθανε κανένας άγιος.
Φυσικά, νιώθεις άσχημα, αλλά…
Υπήρχε και άλλη πτυχή σε αυτό.
Η αστυνομία λέγεται ότι έπιασε τον Ανίλ Μπέντα μαζί με τον Λαχάν Μπαϊγιά.
Ήταν βασικός μάρτυρας. Ο μόνος αυτόπτης μάρτυρας.
Εξαφανίστηκε τον Μάρτιο του 2011,
έξι μέρες πριν την κατάθεσή του στο δικαστήριο.
ΑΦΑΝΤΟΣ ΒΑΣΙΚΟΣ ΜΑΡΤΥΡΑΣ ΣΤΗΝ ΥΠΟΘΕΣΗ ΛΑΧΑΝ ΜΠΑΪΓΙΑ
Ο Μπέντα εξαφανίστηκε λίγο πριν καταθέσει.
Ήταν μάρτυρας κλειδί.
Είναι σαφές ότι ο Ανίλ Μπέντα θα αποκάλυπτε την αλήθεια.
Βρήκαν τη σορό του στη Νέα Βομβάη σε κατάσταση αποσύνθεσης.
ΝΕΚΡΟΣ Ο ΜΟΝΟΣ ΜΑΡΤΥΡΑΣ
Έτσι, τελικά, ο Πραντίπ Σαρμά αφέθηκε ελεύθερος,
ελλείψει στοιχείων.
Για τη συμπλοκή με τον Μπαϊγιά,
ο Πραντίπ Σαρμά απαλλάχθηκε.
Ο ειδικός στις συμπλοκές Πραντίπ Σαρμά
απαλλάχθηκε στην υπόθεση συμπλοκής με τον Λαχάν Μπαϊγιά.
Πολλοί έσπευσαν στο δικαστήριο για να ακούσουν την ετυμηγορία.
Μεταξύ αυτών, αρκετοί αστυνομικοί και δικηγόροι.
Όλοι έδειξαν σοκαρισμένοι από την ετυμηγορία.
Είπε "Χουσεΐν, σου είχα πει ότι δεν το είχα κάνει αυτό,
και το δικαστήριο αποδέχθηκε ότι δεν το έκανα".
Τιμωρήθηκα επί τριάμισι χρόνια για ένα αδίκημα που δεν διέπραξα.
Αλλά αυτό χαρακτηρίζει τον σκληροτράχηλο αστυνομικό.
Ποτέ δεν αποδέχεται την ήττα.
Όσο και να πατήσεις κάτω έναν αστυνομικό,
πάντα ανακάμπτει.
Όταν συνελήφθη ο Πραντίπ Σαρμά,
υπήρξε μια αίσθηση ανακούφισης στον υπόκοσμο.
Θα μπορούσα να πω, χαράς.
Ο Πραντίπ Σαρμά, ειδικός στις συμπλοκές,
πολύ πρόσφατα αποκαταστάθηκε στην αστυνομία
μετά την απόσυρση των κατηγοριών για στημένη συμπλοκή.
ΠΑΝΤΑ ΠΑΡΟΥΣΙΑΖΟΝΤΑΙ ΩΣ ΔΙΕΦΘΑΡΜΕΝΟΙ ΚΑΙ ΑΝΙΚΑΝΟΙ
Όταν μαθεύτηκε ότι ο Πραντίπ Σαρμά αποφυλακίστηκε,
πολλοί φοβήθηκαν.
Νόμιζα ότι το κλίμα είχε στραφεί κατά των αστυνομικών συμπλοκών.
Αλλά τότε ξαφνικά, επέστρεψε.
Έπεσε φόβος και τρόμος, σε πολλούς.
Ήμουν πολύ χαρούμενος
που είχα φύγει από την οργάνωση.
ΑΣΤΥΝΟΜΙΚΟ ΤΜΗΜΑ ΒΕΡΣΟΒΑ ΜΟΥΜΠΑΪ
Επειδή κανείς δεν ήξερε τι θα συνέβαινε.
Όταν βγήκα, κανείς δεν με πλησίαζε,
λόγω των συμβάντων.
ΤΑΝΕ 2017
Τελικά, τοποθετήθηκα στην περιοχή του Τάνε.
Πιστεύαμε ότι ο Ικμπάλ Κάσκαρ διηύθυνε δίκτυο προστασίας εκεί.
ΙΚΜΠΑΛ ΚΑΣΚΑΡ
Είναι αδελφός του Νταούντ Ιμπραΐμ.
Ναι, κάποιος σαν τον Ικμπάλ είναι σημαντικός παράγοντας του συνδικάτου.
Έτσι, σχεδιάσαμε την ομάδα μας.
Έπρεπε να εφαρμόσουμε διαφορετικές τακτικές.
Ο Ικμπάλ είχε 7-8 σωματοφύλακες κάτω.
Έτσι και ανέβαινε αστυνομικός,
θα τηλεφωνούσαν ή θα χτυπούσαν ένα κουδούνι
για να τον ειδοποιήσουν και να το σκάσει από ένα πίσω δρομάκι.
Τους καταφέραμε όλους αυτούς.
Τους πιάσαμε και ανεβήκαμε επάνω.
Πρώτη, μια γυναίκα αστυνομικός με πολιτικά.
Να τη δουν και να πουν "Ήρθε μια κυρία με μαντίλα".
Μόλις άνοιξε η πόρτα, μπουκάραμε μέσα.
Ο Ικμπάλ έτρωγε μπιριάνι βλέποντας τηλεόραση.
Του είπα "Ικμπάλ, έλα εδώ, πάμε".
Είπε "Να τελειώσω το φαΐ μου πρώτα;"
Του είπα "Ναι, φάε και μετά πάμε".
Αυτή ήταν η μόνη μας συζήτηση.
Μεγάλη επιτυχία της αστυνομίας στο Τάνε.
Ο ειδικός στις συμπλοκές Πραντίπ Σαρμά συνέλαβε καταζητούμενο νονό,
τον αδελφό του Νταούντ.
Ο αδελφός του Νταούντ Ιμπραΐμ, Ικμπάλ Κάσκαρ, συνελήφθη στο Μουμπάι…
Ήταν στημένο. Διαφημιστικό κόλπο.
Επικεφαλής των ερευνών είναι ο ειδικός στις συμπλοκές Πραντίπ Σαρμά,
που επανήλθε πρόσφατα στο αστυνομικό σώμα
μετά την αθώωσή του σε υπόθεση συμπλοκής.
Εμφανίστηκαν οι δημοσιογράφοι, τραβήχτηκαν φωτογραφίες, τα πάντα.
Ο ειδικός στις συμπλοκές Πραντίπ Σαρμά.
Κύριε, πείτε μας για την επιχείρηση. Ήταν μια μεγάλη επιχείρηση.
Ο Ικμπάλ Κάσκαρ δεν ήταν μεγάλο ψάρι.
Ήταν απλώς συγγενής του Νταούντ,
αλλά όχι εγκέφαλος μεγάλης παρανομίας.
Το επώνυμο Κάσκαρ πάντα είναι καλό για τα πρωτοσέλιδα.
Νομίζω ότι ο μόνος λόγος που το έκανε ο Πραντίπ Σαρμά
ήταν για να πει στον κόσμο "Ορίστε, έχω αλλάξει".
Έχω διεξαγάγει πολύ μεγαλύτερες επιχειρήσεις από αυτήν.
Αλλά το να πάω εκεί και να τον συλλάβω χωρίς καμία αντίσταση
είναι από μόνο του επίτευγμα.
Καθώς είχε γύρω στις 100 συμπλοκές στο ενεργητικό του,
η σύλληψη του Ικμπάλ Κάσκαρ προσέφερε την ευκαιρία
να δείξει ότι είχε αλλάξει ως αστυνομικός
και είχε εξελιχθεί με την πάροδο του χρόνου.
Κανείς δεν θέλει να χαρακτηρίζεται ως "αστυνομικός συμπλοκών".
Έχουμε λύσει κάθε λογής υποθέσεις και πιάσαμε αρκετούς εγκληματίες,
χιλιάδες εγκληματίες.
Σημαντικό πλήγμα στη συμμορία του Νταούντ Ιμπραΐμ.
Ο Νταούντ ζούσε σκιαγμένος.
Κανείς δεν ανησυχεί πια.
Πριν αναλάβουμε δράση, το σκεφτόμαστε 25 φορές.
Τα όπλα παραμένουν βουβά τώρα.
Πολλοί γκάγκστερ της Βομβάης είναι νεκροί, κρύβονται ή έχουν συλληφθεί.
Θα έλεγα ότι σκοτώνοντας ορισμένα άτομα,
μας απάλλαξα από τον τρόμο.
Επέτρεψα στον κόσμο να ζει φυσιολογικά τη ζωή του.
Κατόπιν, τα όσα έγιναν με τους λεγόμενους ειδικούς συμπλοκών
έγιναν για προσωπικά κίνητρα.
Σήμερα, δυστυχώς, όποτε κάποιος λέει "συμπλοκή",
αυτόματα όλοι το θεωρούν κάτι εγκληματικό.
Αλλά επιμένω με υπερηφάνεια,
ούτε μία από τις συμπλοκές μου
δεν διεξάχθηκε υπό ύποπτες συνθήκες ή μέσα στα άγρια μεσάνυχτα.
Το να σκοτώσεις άνθρωπο ούτως ή άλλως δεν είναι εύκολο.
Αλλά αν έχεις τη δικαιολογία
ότι το κάνεις για το κοινό καλό, μπορείς να το αντέξεις.
Προσέφερα ηρεμία στον κόσμο, ναι, νιώθω περήφανος.
Το όνομα Ραβίντρα Άνγκρε έγινε γνωστό
χάρη στις συμπλοκές στις οποίες συμμετείχα ως αστυνομικός.
Αλλά πολιτικοί και γαλονάδες σε χρησιμοποιούν και σε πετούν.
Σε πετάνε σε ένα χαντάκι.
Τι μπορείς να κάνεις;
Νιώθετε άσχημα γι' αυτό;
Νιώθω οργή.
Μόνο οι δειλοί νιώθουν άσχημα.
Νιώθω οργή.
Όταν το έγκλημα κλιμακώνεται, δίνονται ελευθερίες στην αστυνομία.
Αλλά μόλις το έγκλημα τεθεί υπό έλεγχο,
οι αστυνομικοί συμπλοκών δεν είναι πια αναγκαίοι.
Έτσι, εκδιώκονται από το σύστημα.
Εγώ μίλησα. Κανείς άλλος δεν θα μιλούσε τόσο ειλικρινά.
Όχι, εννοώ, κανείς αστυνομικός
δεν θέλει μπελάδες με τους ανωτέρους του.
ΤΟ 2021, Ο ΠΡΑΝΤΙΠ ΣΑΡΜΑ ΣΥΝΕΛΗΦΘΗ ΚΑΙ ΚΑΤΗΓΟΡΗΘΗΚΕ
ΩΣ ΣΥΝΕΡΓΟΣ ΣΤΗΝ ΥΠΟΘΕΣΗ ΔΟΛΟΦΟΝΙΑΣ ΕΝΟΣ ΕΠΙΧΕΙΡΗΜΑΤΙΑ ΤΟΥ ΜΟΥΜΠΑΪ.
ΣΤΑ ΤΕΛΗ ΤΟΥ 2022, ΠΑΡΑΜΕΝΕΙ ΠΡΟΦΥΛΑΚΙΣΜΕΝΟΣ ΕΝ ΑΝΑΜΟΝΗ ΤΗΣ ΔΙΚΗΣ ΤΟΥ.
Ο ΡΑΒΙΝΤΡΑ ΑΝΓΚΡΕ ΕΓΙΝΕ ΜΕΛΟΣ ΤΟΥ ΚΟΜΜΑΤΟΣ ΤΟΥ ΚΟΝΓΚΡΕΣΟΥ ΤΟ 2018.
ΣΚΟΠΕΥΕΙ ΝΑ ΓΙΝΕΙ ΠΟΛΙΤΙΚΟΣ.
ΜΕΤΑ ΤΗΝ ΑΠΟΣΤΡΑΤΕΙΑ ΤΟΥ, Ο Α. Α. ΧΑΝ ΙΔΡΥΣΕ ΙΔΙΩΤΙΚΗ ΕΤΑΙΡΕΙΑ ΑΣΦΑΛΕΙΑΣ.
ΑΠΕΒΙΩΣΕ ΤΟΝ ΙΑΝΟΥΑΡΙΟ ΤΟΥ 2022 ΣΕ ΗΛΙΚΙΑ 81 ΕΤΩΝ.
Ο ΣΙΑΜ ΚΙΣΟΡΕ ΠΑΡΕΜΕΙΝΕ ΦΥΓΑΣ ΜΕΧΡΙ ΤΟ 2015.
ΠΑΡΑΔΟΘΗΚΕ ΣΤΙΣ ΑΡΧΕΣ ΚΑΙ ΕΜΕΙΝΕ ΔΥΟ ΧΡΟΝΙΑ ΣΤΗ ΦΥΛΑΚΗ.
Ο ΝΤΑΟΥΝΤ ΙΜΠΡΑΪΜ ΠΑΡΑΜΕΝΕΙ ΦΥΓΑΣ.
Υποτιτλισμός: Έρρικα Πετρωτού